नन्दप्रसाद र गंगामायाको अनशन जारी नै रहेको समयमा २०७० साल चैत्र ३० गते चितवन जिल्ला अदालतमा १३ जनालाई अभियोग लगाएर मुद्दा दायर भएको थियो । थुनेछेक बहसमा अदालतले कारागार चलान गर्न नपर्ने भनेपछि त्यो बेला समातिएका अभियुक्त छविलाल पौडेललगायत रिहा भएका थिए । तत्कालीन पुनरावेदन हेटौंडाले जिल्ला अदालतकै आदेश सदर गरे पनि सर्वोच्चले छविलाललाई थुनामा राख्न आदेश गरेको थियो । तर, छविलाल फरार नै रहे ।
